CELEX: 32018R1507
Language: hr
Date: 2018-10-10 00:00:00
Title: Provedbena uredba Komisije (EU) 2018/1507 оd 10. listopada 2018. o izvanrednim mjerama potpore za sektore jaja i mesa peradi u Poljskoj

11.10.2018   
               
               
                  HR
               
               
                  Službeni list Europske unije
               
               
                  L 255/7
               
            
         PROVEDBENA UREDBA KOMISIJE (EU) 2018/1507
         оd 10. listopada 2018.
         o izvanrednim mjerama potpore za sektore jaja i mesa peradi u Poljskoj
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
         budući da:
         
                     (1)
                  
                  
                     U razdoblju od 3. prosinca 2016. do 16. ožujka 2017. Poljska je potvrdila i prijavila 65 slučajeva izbijanja visokopatogene influence ptica podtipa H5. Pogođene vrste su patke, guske, purani te pilići i kokoši nesilice vrste Gallus domesticus.
                  
               
                     (2)
                  
                  
                     Poljska je odmah i učinkovito poduzela sve potrebne mjere za zdravlje životinja i veterinarske mjere u skladu s Direktivom Vijeća 2005/94/EZ (2).
                  
               
                     (3)
                  
                  
                     Poljska je posebice poduzela mjere kontrole i praćenja i preventivne mjere te utvrdila zaražena i ugrožena područja („regulirana područja”) u skladu s provedbenim odlukama Komisije (EU) 2016/2219 (3), (EU) 2016/2367 (4), (EU) 2017/14 (5), (EU) 2017/116 (6), (EU) 2017/155 (7), (EU) 2017/247 (8), (EU) 2017/417 (9) i (EU) 2017/554 (10).
                  
               
                     (4)
                  
                  
                     Primjenom tih mjera Poljska je uspjela spriječiti širenje te bolesti te je iskorijeniti. Mjere za zdravlje životinja i veterinarske mjere na razini Unije i nacionalnoj razini primjenjivale su se do 22. svibnja 2017. na svim relevantnim gospodarstvima.
                  
               
                     (5)
                  
                  
                     Poljska je obavijestila Komisiju da su nužne zdravstvene i veterinarske mjere primijenjene radi sprečavanja širenja bolesti i njezina iskorjenjivanja pogodile velik broj gospodarskih subjekata te da su ti subjekti pretrpjeli gubitke prihoda koji nisu prihvatljivi za financijski doprinos Unije u skladu s Uredbom (EU) br. 652/2014 Europskog parlamenta i Vijeća (11).
                  
               
                     (6)
                  
                  
                     Komisija je 17. srpnja 2017. zaprimila službeni zahtjev Poljske za djelomično financiranje određenih izvanrednih mjera u skladu s člankom 220. stavkom 3. Uredbe (EU) br. 1308/2013. Poljska nadležna tijela razjasnila su svoj zahtjev 11. travnja 2018., 10. svibnja 2018. i 19. lipnja 2018.
                  
               
                     (7)
                  
                  
                     Kao posljedica primijenjenih mjera za zdravlje životinja i veterinarskih mjera produljena su razdoblja mirovanja, zabranjeno je smještanje ptica i ograničeno je kretanje na svim vrstama peradarskih gospodarstava na reguliranim područjima uspostavljenima nakon izbijanja visokopatogene influence ptica podtipa H5. To se odnosilo na sljedeće vrste: patke, guske, purane te piliće i kokoši nesilice vrste Gallus domesticus. To je dovelo do gubitka u proizvodnji na tim peradarskim gospodarstvima. Stoga je primjereno nadoknaditi te gubitke.
                  
               
                     (8)
                  
                  
                     U skladu s člankom 220. stavkom 5. Uredbe (EU) br. 1308/2013 Unija sudjeluje u financiranju izvanrednih mjera potpore tržištu u visini od 50 % troškova koje snosi Poljska. Nakon razmatranja zahtjeva koji je zaprimila od Poljske Komisija bi trebala utvrditi maksimalne količine prihvatljive za financiranje u pogledu svake izvanredne mjere potpore tržištu.
                  
               
                     (9)
                  
                  
                     Kako bi se izbjegao rizik od prekomjerne naknade, paušalni iznos trebalo bi na temelju tehničkih i gospodarskih studija ili računovodstvenih dokumenata utvrditi na odgovarajućoj razini za svaku životinju i proizvod u skladu s kategorijama proizvedenih životinja.
                  
               
                     (10)
                  
                  
                     Kako bi se izbjegao rizik od dvostrukog financiranja, pretrpljeni gubici ne smiju biti prethodno nadoknađeni državnim potporama ili osiguranjem, a djelomično financiranje Unije u skladu s ovom Uredbom trebalo bi ograničiti na prihvatljive životinje i proizvode za koje nije primljen nikakav financijski doprinos Unije na temelju Uredbe (EU) br. 652/2014.
                  
               
                     (11)
                  
                  
                     Opseg i trajanje izvanrednih mjera potpore tržištu predviđenih ovom Uredbom trebalo bi ograničiti na razinu koja je nužna za potporu tržištu. Konkretno, izvanredne mjere potpore tržištu trebale bi se primjenjivati samo na proizvodnju peradi na gospodarstvima smještenima na reguliranim područjima i za vrijeme trajanja mjera za zdravlje životinja i veterinarskih mjera utvrđenih u zakonodavstvu Unije i poljskom zakonodavstvu, a koje se odnose na predmetnih 65 slučajeva izbijanja visokopatogene influence ptica potvrđenih u razdoblju od 3. prosinca 2016. do 16. ožujka 2017. i na odgovarajuća regulirana područja.
                  
               
                     (12)
                  
                  
                     Radi dobrog proračunskog upravljanja tim izvanrednim mjerama potpore tržištu, za djelomično financiranje Unije trebale bi biti prihvatljive samo one isplate korisnicima koje Poljska izvrši najkasnije do 30. rujna 2019. Ne bi se trebao primjenjivati članak 5. stavak 2. Delegirane uredbe Komisije (EU) br. 907/2014 (12).
                  
               
                     (13)
                  
                  
                     Radi osiguranja prihvatljivosti i ispravnosti isplata, Poljska bi trebala provoditi ex ante kontrole.
                  
               
                     (14)
                  
                  
                     Kako bi se Uniji omogućila provedba financijske kontrole, Poljska bi trebala obavijestiti Komisiju o poravnanju plaćanja.
                  
               
                     (15)
                  
                  
                     Budući da su ograničenja povezana sa slučajevima izbijanja influence ptica stupila na snagu na različite datume na predmetnim reguliranim područjima i da se ovom Uredbom ne predviđa rok za podnošenje zahtjeva za potporu, primjereno je za potrebe članka 29. stavka 4. Delegirane uredbe (EU) br. 907/2014 datum stupanja na snagu ove Uredbe smatrati operativnim događajem za devizni tečaj s obzirom na iznose utvrđene u ovoj Uredbi.
                  
               
                     (16)
                  
                  
                     Kako bi Poljska mogla odmah provoditi mjere utvrđene ovom Uredbom, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (17)
                  
                  
                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Unija osigurava djelomično financiranje u visini od 50 % troškova koje snosi Poljska za potporu tržištu jaja i mesa peradi koje je znatno pogodilo 65 slučajeva izbijanja visokopatogene influence ptica podtipa H5 koje je u razdoblju od 3. prosinca 2016. do 16. ožujka 2017. zabilježila i prijavila Poljska.
         
         
            Članak 2.
            Troškovi koje snosi Poljska prihvatljivi su za djelomično financiranje Unije samo:
            
                        (a)
                     
                     
                        za vrijeme primjene mjera za zdravlje životinja i veterinarskih mjera utvrđenih u zakonodavstvu Unije i poljskom zakonodavstvu iz Priloga i povezanih s razdobljem utvrđenim u članku 1.; i
                     
                  
                        (b)
                     
                     
                        za peradarska gospodarstva koja su podvrgnuta mjerama za zdravlje životinja i veterinarskim mjerama i koja se nalaze na područjima navedenima u zakonodavstvu Unije i poljskom zakonodavstvu iz Priloga („regulirana područja”); i
                     
                  
                        (c)
                     
                     
                        ako ih je Poljska isplatila korisnicima najkasnije do 30. rujna 2019. Ne primjenjuje se članak 5. stavak 2. Delegirane uredbe (EU) br. 907/2014; i
                     
                  
                        (d)
                     
                     
                        ako za životinju ili proizvod za razdoblje navedeno u točki (a) nije primljena naknada u obliku državne potpore ili osiguranja ni financijski doprinos Unije na temelju Uredbe (EU) br. 652/2014.
                     
                  
         
            Članak 3.
            Maksimalna razina djelomičnog financiranja Unije iznosi 1,411 milijuna EUR, za gubitak u proizvodnji peradi u reguliranim područjima. Primjenjuju se sljedeći paušalni iznosi:
            
                        (a)
                     
                     
                        0,0059 EUR dnevno po kokoši nesilici obuhvaćenoj oznakom KN 0105 94 00 za najviše 186 598 životinja;
                     
                  
                        (b)
                     
                     
                        0,0085 EUR dnevno po tovnom piliću obuhvaćenom oznakom KN 0105 94 00 za najviše 474 567 životinja;
                     
                  
                        (c)
                     
                     
                        0,01075 EUR dnevno po tovnoj patki obuhvaćenoj oznakom KN 0105 99 10; za najviše 246 131 životinja;
                     
                  
                        (d)
                     
                     
                        0,0126 EUR dnevno po tovnoj guski obuhvaćenoj oznakom KN 0105 99 20 za najviše 4 622 životinja;
                     
                  
                        (e)
                     
                     
                        0,1757 EUR dnevno po rasplodnoj guski obuhvaćenoj oznakom KN 0105 99 20 za najviše 55 307 životinja;
                     
                  
                        (f)
                     
                     
                        0,0333 EUR dnevno po puranu obuhvaćenom oznakom KN 0105 99 30 za najviše 485 343 životinja;
                     
                  
         
            Članak 4.
            Poljska provodi administrativne i fizičke kontrole u skladu s člancima 58. i 59. Uredbe (EU) br. 1306/2013 Europskog parlamenta i Vijeća (13).
            Točnije, Poljska provjerava:
            
                        (a)
                     
                     
                        prihvatljivost podnositelja zahtjeva za potporu;
                     
                  
                        (b)
                     
                     
                        za svakog prihvatljivog podnositelja: prihvatljivost, količinu i stvarni gubitak u proizvodnji;
                     
                  
                        (c)
                     
                     
                        da nijedan prihvatljivi podnositelj zahtjeva nije primio sredstva iz drugih izvora za nadoknadu gubitaka iz članka 2. ove Uredbe.
                     
                  Prihvatljivim podnositeljima zahtjeva za koje su administrativne kontrole dovršene potpora se može isplatiti prije dovršetka svih kontrola, a osobito kontrola onih podnositelja zahtjeva koji su odabrani za kontrole na terenu.
            Ako se prihvatljivost podnositelja zahtjeva ne potvrdi, potpora se vraća i primjenjuju se sankcije.
         
         
            Članak 5.
            Za potrebe članka 29. stavka 4. Delegirane uredbe (EU) br. 907/2014, operativnim događajem za devizni tečaj za iznose koji su utvrđeni u članku 3. ove Uredbe smatra se datum stupanja na snagu ove Uredbe.
         
         
            Članak 6.
            Poljska obavješćuje Komisiju o poravnanju plaćanja.
         
         
            Članak 7.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. listopada 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 671.
         
         
            (2)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
         
            (3)  Provedbena odluka Komisije (EU) 2016/2219 od 8. prosinca 2016. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 334, 9.12.2016., str. 52.).
         
            (4)  Provedbena odluka Komisije (EU) 2016/2367 od 21. prosinca 2016. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 350, 22.12.2016., str. 42.).
         
            (5)  Provedbena odluka Komisije (EU) 2017/14 od 5. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 4, 7.1.2017., str. 10.).
         
            (6)  Provedbena odluka Komisije (EU) 2017/116 od 20. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 18, 24.1.2017., str. 53.).
         
            (7)  Provedbena odluka Komisije (EU) 2017/155 od 26. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 23, 28.1.2017., str. 25.).
         
            (8)  Provedbena odluka Komisije (EU) 2017/247 оd 9. veljače 2017. o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 36, 11.2.2017., str. 62.).
         
            (9)  Provedbena odluka Komisije (EU) 2017/417 od 7. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 63, 9.3.2017., str. 177.).
         
            (10)  Provedbena odluka Komisije (EU) 2017/554 od 23. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 79, 24.3.2017., str. 15.).
         
            (11)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).
         
            (12)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).
         
            (13)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).
      
      
         
            PRILOG
            
               Regulirana područja i razdoblja iz članka 2.
            
            Dijelovi Poljske i razdoblja utvrđeni u skladu s Direktivom 2005/94/EZ i definirani u sljedećim aktima:
            
                        —
                     
                     
                        Provedbena odluka Komisije (EU) 2016/2219 od 8. prosinca 2016. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 334, 9.12.2016., str. 52.).
                     
                  
                        —
                     
                     
                        Provedbena odluka Komisije (EU) 2016/2367 od 21. prosinca 2016. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 350, 22.12.2016., str. 42.).
                     
                  
                        —
                     
                     
                        Provedbena odluka Komisije (EU) 2017/14 od 5. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 4, 7.1.2017., str. 10.).
                     
                  
                        —
                     
                     
                        Provedbena odluka Komisije (EU) 2017/116 od 20. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 18, 24.1.2017., str. 53.).
                     
                  
                        —
                     
                     
                        Provedbena odluka Komisije (EU) 2017/155 od 26. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 23, 28.1.2017., str. 25.).
                     
                  
                        —
                     
                     
                        Provedbena odluka Komisije (EU) 2017/247 оd 9. veljače 2017. o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 36, 11.2.2017., str. 62.).
                     
                  
                        —
                     
                     
                        Provedbena odluka Komisije (EU) 2017/417 od 7. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 63, 9.3.2017., str. 177.).
                     
                  
                        —
                     
                     
                        Provedbena odluka Komisije (EU) 2017/554 od 23. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 79, 24.3.2017., str. 15.).
                     
                  
                        —
                     
                     
                        nacionalno zakonodavstvo o proglašenju zaraze zbog slučajeva izbijanja visokopatogene influence ptica potvrđenih između 3. prosinca 2016. i 16. ožujka 2017.
                     
                  
                        —
                     
                     
                        nacionalno zakonodavstvo o ukidanju proglašenja zaraze zbog slučajeva izbijanja visokopatogene influence ptica potvrđenih između 3. prosinca 2016. i 16. ožujka 2017.).